*30. számú előterjesztés*

A helyi termelői piac működési feltételeinek javítását szolgáló pályázat hiánypótlásához kapcsolódó döntésről

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. irodavezető  **Törvényességi ellenőrzést végezte:** Kondriczné dr. Varga Erzsébet  jegyző |

**Tisztelt Képviselő-testület!**

Magyarország Kormánya felhívást tett közzé a vidéki térségekben működő települési önkormányzatok és települési nemzetiségi önkormányzatok és nonprofit szervezetek részére, a helyi termékértékesítést szolgáló piacok, vásárterek infrastrukturális fejlesztésének, vagy létrehozásának megvalósítása érdekében.

A Képviselő-testület 259/2020. (XI.04.) önkormányzati határozatának megfelelően a pályázat beadásra került.

Piac létrehozására a 951, 957/1, 958/1, 961, hrsz. területek kerültek megjelölésre.

A pályázat készítése során eldőlt - a korábbi elképzelésekkel ellentétben, hogy a nyilvános WC felújítása nem kerül szerepeltetésre, mivel az előírásoknak megfelelő akadálymentesítés miatt bővíteni szükséges, de a telek beépítési százaléka már most is a maximális értéken van.

Így, a 961 hrsz.-t, mint megvalósítási helyszínt már nem kell szerepeltetni, a pályázatban és a határozatban sem. Ennek megfelelően a 259/2020. (XI.04.) önkormányzati határozat módosítása szükséges.

A fentiek alapján javasoljuk az alábbi határozati javaslat elfogadását.

***H a t á r o z a t i j a v a s l a t :***

**a 259/2020. (XI.04.) önkormányzati határozat módosítására**

Bátaszék Város Önkormányzata Képviselő-testületének- a Kormány által a 27/2020. (I. 29.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere; a Piac létrehozására vonatkozó támogatási kérelem benyújtásának jóváhagyásáról szóló 259/2020. (XI. 04.) önk.-i határozat b) pontját az alábbiak szerint módosítja:

„b) a Piac létrehozására (951, 957/1, 958/1. hrsz.) az önkormányzat saját forrásként 18.000.000,- Ft önrészt biztosít az önkormányzat 2021. évi költségvetése terhére.”

*Határidő:* 2021. február 17.

*Felelős*: Kondriczné dr. Varga Erzsébet jegyző

(a határozat megküldéséért)

*Határozatról értesül*:

Bátaszéki KÖH városüz. iroda

Bátaszéki KÖH pénzügyi iroda

irattár